**Din camera mea**

*Eleodor Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din camera mea

de șapte metri cât de cât pătrați

(cum rotunjimea unui cerc încolțit

de vibrații amare)

scrutez gânduri ploconindu-se

la imaginea blurată a luminii.

Dealuri cu salcâmi înmormântați

în tristețea zumzetului de albine cerești

îmi țin de urât...

De la ferestrele pustiului

vapori de presimțiri veninoase

mă îndeamnă să fiu călăuză

a principiului neutralității

în relațiile dintre gravitație și

erorile căderii parașutate de vid.